Gertrude Njuba

Gertrude Njuba 'yar siyasa ce 'yar ƙasar Uganda wacce ta kasance jigo a kungiyar gwagwarmaya ta ƙasa  (NRA) a lokacin yakin Bush na Uganda inda ta riƙe muƙamin Kyaftin kuma ta yi suna da jarumta da jagoranci a fagen daga.   Daga nan ta riƙe muƙamai daban-daban a gwamnatin National Resistance Movement (NRM) da suka haɗa da ‘yar majalisa da mai bai wa shugaban ƙasa shawara.   Ta samu lambobin yabo na ƙasa da dama saboda hidimar da ta yi wa Uganda da suka haɗa da Order of Nile, Order of the Pearl of Africa, da kuma lambar yabo ta Golden Jubilee. 

 Rayuwar farko 
An haife ta a ranar 26 ga watan Nuwamba 1944 "Getrude Njuba: A silent influence". Monitor. 2021-01-07. Retrieved 2024-04-09. a Hoima ɗiya ce ga Bishop Yokana Mukasa da Norah Nakanywa Mukasa. Ta halarci Makarantar Mata ta Duhanga da Makarantar Kolejin Makerere. Ta auri Sam Kalega Njuba a ranar 14 ga watan Satumba 1964. 

 Sana'a 
A shekarar 1981 ta shiga cikin yakin daji na NRA kuma tana ɗaya daga cikin mata na farko da suka samu horon soja don yin gwagwarmayar neman ‘yanci. Ta yi aiki a matsayin shugabar majalisar gudanarwar shiyyar ciniki ta Lake Victoria, mai bai wa shugaban ƙasa shawara kan harkokin siyasa da darektan gidan gwamnati kan al'amuran ƙasa. Bayan yakin daji na NRA, ta zama mataimakiyar ministar masana'antu a majalisar ministocin Yoweri Kaguta Museveni na shekarar 1986. "Getrude Njuba: A silent influence". Monitor. 2021-01-07. Retrieved 2024-04-09.

A cikin watan Satumban 2016, an lura da cewa ta yi fice wajen karfafa wa 'yan Uganda kwarin guiwa kan tituna a Kampala da kuma zanga-zangar nuna adawa da makuɗan kuɗaɗen da majalisar ta 10 ke kashewa kan motoci da jana'izozi.  Sai dai ta yi adawa da zubar da aladu a cikin titin majalisar dokokin Uganda da matasan 'yan uwa marasa aikin yi suka yi.  

A cikin shekarar 2020, ana zargin Gertrude wacce ta kasance mai bai wa shugaban ƙasa shawara a lokacin da ya haɗa baki da jami'an Ma'aikatar Makamashi da Ma'adinai don ci gaba da hakar ma'adinai a gundumar Mubende, yankin da gwamnati ta kori masu hakar ma'adinai ba bisa ka'ida ba.

 Manazarta 

Rukuni:Rayayyun mutane
Rukuni:Haifaffun 1944